Sneeukoningin 2 | IFD
Die Sneeukoningin 2 In Cinemas: 25 November 2017 Regie deur: Alexey Tsitsilin
Afrikaanse Stemme: Leah, Pierre Breytenbach Antowan Nöthling
Musiek deur: Mark Willott
Geskryf deur: Alexey Tsitsilin, Alexey Zamyslov, Vladimir Nikolaev
1h18m | Animation, Adventure, Comedy | IMDB 6.3/10 | PG
In Die Sneeukoningin 2 word die storie verder gevoer. Na hulle oorwinning oor die Sneeukoningin het die trolle 'n smaak vir vryheid ontwikkel. Nadat die trol Orm 'n groot rol in die oorwinning gespeel het, het hy almal se held geword. Maar nou is dit nie vir hom genoeg nie. Nadat hy op 'n komiese manier sy heldedaad en prestasies vreeslik oordryf het, begin hy om 'n web van leuens te spin – hy beweer byvoorbeeld dat hy die Sneeukoningin eiehandig oorwin het en dat dit voorbeskik is dat hy met die prinses sal trou en baie magtig en ryk sal word. Maar waarheen lei Orm se stories en gaan dit hom in die moeilikheid laat beland?
In hierdie opwindende en gevaarlike avontuur leer Orm dat 'n mens nie vriende, geluk en ware liefde deur middel van bedrog kan bekom nie.
Hoewel die ou gunsteling karakters steeds in die ysige wonderland woon, ontmoet ons in hierdie rolprent 'n hele klomp splinternuwe, dierbare karakters.
Die Afrikaanse stemme word gespeel deur Pierre Breytenbach as Orm, Leah as Gerda, Christine Voorendyk is Alfida en Richard van der Westhuizen is Generaal Arrog. Leah sing 'n oorspronklike liedjie vir die rolprent vanaf haar nuwe Deluxe Album.
Die Sneeukoningin 2 is deur Wizart Animation in Rusland vervaardig, met Alexey Tsitsilin as die regisseur en Tsitsilin, Alexey Zamyslov en Vladimir Nikolaev het saam die draaiboek geskryf. Timur Bekmambetov, Yuri Moskvin, Vladimir Nikolaev en Diana Yurinova is die vervaardigers.